এদিকে সোমবার সন্ধ্যা ৭টার দিকে বিশ্ববিদ্যালয়ের জব্বারের মোড়ে কিছু কর্মচারী ও স্থানীয় লোকজনে জটলা দেখা যায়। পড়ে খবর নিয়ে জানা যায় ওই পরিচালক বিশ্ববিদ্যালয়ের পার্শ্ববর্তী বয়ড়া গ্রামের মো. শফিকুল ইসলাম শাহীনকে হুমকি দেওয়ার জন্য কয়েকজন সন্ত্রাসীকে পাঠিয়ে ছিলেন। শফিকুল অভিযোগ করে বলেন, আমার ছোট ভাইকে চাকরি দেবেন এই প্রলোভন দেখিয়ে পরিচালক আমার কাছ থেকে দুই দফায় পাঁচ লাখ টাকা নিয়েছেন। কিন্তু ওই পদে তার এক আত্মীয়কে চাকরি দিয়েছেন। এখন টাকা ফেরত চাইলে তিনি বিষয়টি অস্বীকার করছেন। নানাভাবে হুমকি দেওয়ার চেষ্টাও করছেন। পরিচালকের কাছে ওই টাকা দেওয়ার সাক্ষী তার কাছে আছে বলে জানায় শাহীন।